ET   ET 
 
 
 EUROOPA  
KOMISJON   
Strasbourg, 5.4.2022  
SWD(2022) 100 final  
 
KOMISJONI TALITUSTE TÖÖDOKUMENT  
 
MÕJU HINDAMISE ARUANDE KOMMENTEERITUD KOKKUVÕTE  
 
[…] 
Lisatud dokumendile:  
Ettepanek: EUROOPA PARLAMENDI JA NÕUKOGU MÄÄRUS,  
mis käsitleb osoonikihti kahandavaid aineid ja millega tunnistatakse kehtetuks määrus 
(EÜ) nr 1005/2009  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Osoonikihti kahandavate ainete heide põhjustab kliima soojenemist  ja tekitab 
osoonikihti „augu“ . Sellel on kahjulik mõju meie tervisele, biosfäärile ja 
kliimamuutustele ning märkimisväärsed majanduslikud tagajärjed. Sellise mõju vältimine 
on väga oluline Euroopa rohelise kokkuleppe  ja Pariisi kliimakokkuleppe  täitmiseks 
ning selleks, et EL tegutseks  kooskõlas osoonikihti kahandavate ainete Montreali 
protokolliga . 
Kogu ELi hõlmavate õigusaktidega on kolme aastakümne  jooksul hoitud ära 
märkimisväärses koguses osoonikihti kahandavate ainete heidet. Praegu on ELis lubatud 
kasutada osoonikihti kahandavaid aineid vaid väga vähestel otstarvetel ja ebaseadusliku 
kasutamise vältimiseks tuleb sellist kasutust rangelt kontroll ida. Seega on tähelepanu 
nihkunud osoonikihti kahandavate ainete tootmise ja tarbimise järkjärguliselt 
lõpetamiselt vajadusele veelgi vähendada heitkoguseid, mida ELi määrusega on juba 
piiratud .  
See hindamine on aluseks osoonikihti kahandavaid aineid käsi tleva määruse (EÜ) 
nr 1005/2009 läbivaatamisele . Hindamise1 käigus leiti, et kõnealune määrus on üldiselt 
otstarbekohane  ja et osoonikihti kahandavate ainete range kontrollimise poliitika  on 
hoidnud ära heite taastekke. Siiski saaks väheseid järelejäänud k asutusalasid kontrollida 
veidi tõhusamal, ühtsemal ja selgemal viisil. Seetõttu on määruse läbivaatamine esmalt 
suunatud olemasolevate meetmete täiustamisele . Teiseks  uuritakse rohelise kokkuleppe 
kontekstis, kas allesjäänud heitkoguseid saaks proportsiona alsete kuludega veelgi 
vähendada.  
Meetmed nende probleemide lahendamiseks on koondatud kolme paketti. 
1. poliitikavariant  hõlmab meetmeid, mis võimaldavad kulusid kokku hoida või 
millega kaasnevad väga väikesed kulud . Selle poliitikavariandi puhul keskend utakse 
lihtsustamisele, ühtsuse parandamisele ja täpsustamisele ning vähekulukatele heitkoguste 
vähendamise meetmetele, millega hoitakse ära metalliga kaetud 
isolatsioonivahupaneelidest renoveerimis - või lammutustööde ajal heitkoguste 
eraldumine. 2. poliit ikavariant  hõlmab osoonikihti kahandavate ainete kokkukogumist 
mitut liiki isolatsioonivahtudest ning põhjalikumat seiret ja kontrolli, millega kaasnevad 
mõõdukad kulud . 3. poliitikavariant  hõlmab kõiki meetmeid, mida peeti teostatavaks, 
sealhulgas kulukai d meetmeid. 2. poliitikavariant on eelistatav meetmete 
kombinatsioon , sest sellega saavutatakse oluliselt suurem heitkoguste vähenemine kui 
1. poliitikavariandi puhul ja see on seega Euroopa rohelise kokkuleppega paremini 
kooskõlas. Kolmas pakett seevastu näib olevat sellest saadava kasuga võrreldes liiga 
kulukas.  
2. poliitikavariandi kõige tõhusam heitkoguste vähendamise meede  seisneb kohustuses  
koguda vanade hoonete renoveerimisel või lammutamisel  kokku  kahte tüüpi 
                                                           
1 SWD(2019) 407 final ( https://ec.europa.eu/clima/document/download/62a6fb28 -0df8 -4abb -b3e8 -
373933f97191_en ). 
 
2 
 isolatsioonivahtudes2 sisalduvad osoonikihti kahandavad ained ja need hävitada . 
Kuni 2050.  aastani võib seeläbi jääda õhku paiskamata kokku ligi 180  miljoni CO 2 
ekvivalenttonni jagu heidet. Võrdluseks: see on samapalju kui Madalmaade poolt 
2019.  aastal kõigi kasvuhoonegaaside kohta ÜRO kl iimamuutuste 
raamkonventsiooni alusel teatatud kogus. Riikides, kus on olemas lammutustööde 
eeskirjad ja taristu, on heitkoguste vähendamise kulud hinnanguliselt alla 20  euro 
ärahoitud CO 2 ekvivalenttonni kohta ning kulud jäävad kõigis liikmesriikides tund uvalt 
alla 230  euro CO 2 ekvivalenttonni kohta. Kulud on seega proportsionaalsed nende 
kuludega , mida teised sektorid peavad  ELi pikaajalise strateegia raames 
kliimaneutraalsuse saavutamiseks kandma3. Selle poliitikavariandiga soodustatakse 
teadus - ja arend ustegevust ning võidakse luua täiendavaid töökohti ringlussevõtusektoris. 
Tõhusust, ühtsust ja selgust suurendavad meetmed  võimaldavad ettevõtjatel, VKEdel, 
liikmesriikidel ja komisjonil kulusid kokku hoida . Väikesed kulud seostatakse 
põhjalikuma järeleval ve ja kontrolliga . 
Mõju hindamise ettevalmistamisel konsulteeriti ulatuslikult sidusrühmadega . Üldiselt 
toetasid sidusrühmad 2.  poliitikavariandi meetmeid, kuid ettevõtjad olid väga suurte 
hinnanguliste kulude tõttu mõne 3.  poliitikavariandi lisameetme vastu.  
                                                           
2 Lisaks metalliga kaetud vahtplastpaneelidele ka mõned lamineeritud plaadid, olenevalt nende 
paigaldamise kohast.  
3 https://ec.europa.eu/clima/eu -action/climate -strategies -targets/2050 -long -term -strategy_et  
(europa.eu)